«Grande amore» (norsk oversettelse: "stor kjærlighet") er en italiensk operapopsang fra 2015 med trioen Il Volo. Sangen vant San Remo-festivalen i 2015 og kom senere på en tredjeplass i Eurovision Song Contest i Wien samme år. Sangen gikk inn på hitlister over hele Europa og solgte til dobbelt platina i Italia. Høsten 2017 passerte musikkvideoen til sangen 100 millioner visninger på YouTube.